ΓΡΑΠΤΗ ΕΡΩΤΗΣΗ E-2594/01

υποβολή: Erik Meijer (GUE/NGL) προς την Επιτροπή

(26 Σεπτεμβρίου 2001)

Θέμα: Προπαγάνδα από μέλος της Ευρωπαϊκής Επιτροπής για την αντικατάσταση του καπιταλιστικού προτύπου που αναπτύσσεται στην Ευρώπη με το αμερικανικό πρότυπο

1. Έχει λάβει γνώση η Επιτροπή των δηλώσεων στις οποίες προέβη το μέλος Bolkestein στις 8 Σεπτεμβρίου 2001 κατά το Ambrosetti Annual Forum σχετικά με το θέμα Intelligence 2001 on the world, on Europe, on Italy στο Cernobbio (λίμνη του Κόμο-Ιταλία), στην οποία αναφέρει ότι αφού τα επί μέρους κράτη μέλη έχουν απωλέσει την εξουσία τους όσον αφορά τη ρύθμιση της οικίας οικονομίας με νομισματικά μέσα, το ισχύον εδώ και μισό αιώνα στη δυτική Ευρώπη χαρακτηριστικό κράτος κοινωνικής ευημερίας, που ονομάζεται επίσης πρότυπο της Ρηνανίας, θα πρέπει να αντικατασταθεί από έναν σκληρό καπιταλισμό κατά το αμερικανικό πρότυπο στον οποίο τα κέρδη για τους μετόχους θα πρέπει να είναι σημαντικότερα από την ασφάλεια της εργασίας για τους εργαζομένους, ότι το Ευρωπαϊκό Κοινοβούλιο και τα συνδικάτα είναι πολύ συντηρητικά και ότι απαιτείται η επίπονη ελευθέρωση των τομέων της ενέργειας των μεταφορών και των ταχυδρομικώνπηρεσιών·

2. Συμμερίζεται η Επιτροπή την άποψη του μέλους της κ. Bolkestein ότι οι αποφάσεις που ελήφθησαν κατά τη Διάσκεψη Κορυφής της Λισσαβώνας τον Μάρτιο του 2000 δεν συμβιβάζονται με τη διατήρηση του προτύπου της Ρηνανίας·

3. Γνωρίζει η Επιτροπή ότι τα τελευταία έτη, ακριβώς στις Ηνωμένες Πολιτείες, εκφράζονται όλο και περισσότερες αντιρρήσεις όσον αφορά το πρότυπο που επικρατεί εκεί και ότι οι αντιρρήσεις αυτές σε επίπεδο πολιτειών και ομοσπονδιακού κράτους οδηγούν σε περισσότερες κρατικές επεμβάσεις στον τομέα του εφοδιασμού με ενέργεια και των δημοσίων μεταφορών·

4. Πώς κρίνει η Επιτροπή το γεγονός ότι το πρότυπο της Ρηνανίας στην Ευρώπη έχει ήδη πληγεί σοβαρά ως συνέπεια του κλεισίματος, της μετατόπισης επιχειρήσεων, των αυξανόμενων εισοδηματικών μεταφορών, της μείωσης των συλλογικών παροχών, του περιορισμού των συντάξεων, των προσκλήσεων για την ανάθεση συμβάσεων έργων, μεγαλυτέρων ευκαιριών σε περιόδους με ανεργία, μείωσης των εισοδημάτων κατά την πρόσληψη σε νέα θέση και αυξανόμενου αριθμού ανικάνων προς εργασία·

5. Είναι διατεθειμένη η Επιτροπή να μεριμνήσει για την διαφύλαξη στην Ευρώπη του 21ου αιώνα του ό, τι απομένει ακόμη από αυξανόμενη ισότητα και συνεργασία όλων των ανθρώπων, που εκφράζεται μεταξύ άλλων με τον περιορισμό των εισοδηματικών διαφορών, με μία προσπελάσιμη για όλους προσφορά εκπαίδευσης καιγειονομικής περίθαλψης και με την θέση του συνδικαλιστικού κινήματος ως εταίρου για τη διαβούλευση με τις αρχές και τις επιχειρήσεις, κατά της περαιτέρω επίδρασης ενός αμερικανικού προτύπου ζούγκλας, το οποίο στην πράξη παράλληλα προς ταψηλά εισοδήματα για λίγους οδηγεί κυρίως στη δημιουργία άστεγων, εμπόρων ναρκωτικών και κρατουμένων·

6. Είναι διατεθειμένη η Επιτροπή να λάβει δημοσίως τις αποστάσεις της ως προς τη θέση του μέλους της κ. Bolkestein και να καταστήσει σαφείς τις αξίες που επιθυμεί ναπερασπίσει η ΕΕ έναντι του αμερικανικού συστήματος·

Απάντηση του κ. Bolkestein εξ ονόματος της Επιτροπής

(12 Νοεμβρίου 2001)

1. Η Επιτροπή ενημερώθηκε για την ομιλία που εκφώνησε ο Επίτροπος ο αρμόδιος για την εσωτερική αγορά στο ετήσιο φόρουμ Ambrosetti, στις 8 Σεπτεμβρίου 2001, κατά τη διάρκεια της οποίας αναφέρθηκε στο ζήτημα των μικροοικονομικών διαρθρωτικών αλλαγών στο άμεσο μέλλον και στα συμπεράσματα του Ευρωπαϊκού Συμβουλίου της Λισσαβώνας το Μάρτιο 2000.

2. Η Ένωση έχει μία πολύ σαφή στρατηγική φιλοδοξία. Οι αρχηγοί κρατών και κυβερνήσεων στο Ευρωπαϊκό Συμβούλιο της Λισσαβώνας το Μάρτιο 2000 καθόρισαν το γενικό στόχο που συνοψίζεται στο ότι η Ευρωπαϊκή Ένωση την επόμενη δεκαετία πρέπει να γίνει η πιο ανταγωνιστική και δυναμική οικονομία της γνώσης στον κόσμο, ικανή να διασφαλίζει μία βιώσιμη οικονομική ανάπτυξη με περισσότερες θέσεις εργασίας και μεγαλύτερη κοινωνική συνοχή.

Ο στρατηγικός αυτός στόχος αντικατοπτρίζει τη σημασία που προσδίδει η Ένωση στη δυναμική και θετική διασύνδεση της οικονομικής πολιτικής, της πολιτικής απασχόλησης και της κοινωνικής πολιτικής. Η Επιτροπή είναι απόλυτα δεσμευμένη στην εκπλήρωση αυτού του στόχου.

Στην Ατζέντα για την Κοινωνική Πολιτική, η βούληση αυτή αντικατοπτρίζεται στο χάρτη για την κοινωνική πολιτική έως το 2005. Η Επιτροπή κατέστησε απολύτως σαφές ότι ο εκσυγχρονισμός και η βελτίωση της ευρωπαϊκού κοινωνικού μοντέλου έχει καίρια σημασία για την αύξηση της δημιουργίας θέσεων απασχόλησης και συνεπώς του επιπέδου δραστηριότητας καθώς και για την καταπολέμηση του κοινωνικού αποκλεισμού και τη βελτίωση της κοινωνικής προστασίας. Η κοινωνική πολιτική κατά την έννοια αυτή αποτελεί παράγοντα, πουποστηρίζει την οικονομική πρόοδο, ενώ παράλληλα συμβάλλει στην επίτευξη του στόχου της αλληλεγγύης και της κοινωνικής δικαιοσύνης.

Ο ρόλος των κοινωνικών εταίρων στο θέμα αυτό είναι ζωτικός και η Επιτροπή έχει καταστήσει σαφές ότι επιθυμεί την πλήρη συμμετοχή των κοινωνικών εταίρων στη διαδικασία εκσυγχρονισμού. Προκρίνει τον κοινωνικό διάλογο και τις διαπραγματεύσεις μεταξύ των κοινωνικών εταίρων, σύμφωνα με τα άρθρα 138 και 139 (πρώην άρθρα 118Α και 118B) της συνθήκης ΕΚ — ώστε να δοθούν συγκεκριμένες απαντήσεις στις προκλήσεις που αντιμετωπίζει η Ευρώπη στος τομείς για τους οποίους είναιπεύθυνοι οι κοινωνικοί εταίροι.

3. Η Επιτροπή γνωρίζει ότι στις Ηνωμένες Πολιτείες, όπως και στην Ένωση, διεξάγεται δημόσιος διάλογος με θέμα τον πλέον ισορροπημένο τρόπο διασφάλισης των δημόσιωνπηρεσιών. Η Επιτροπή δίνει τη μεγαλύτερη βαρύτητα, όπως προβλέπει η συνθήκη ΕΚ, στιςπηρεσίες γενικού οικονομικού συμφέροντος και αναφέρεται στο έγγραφο που εγκρίθηκε στη συνεδρίασή της 17ης Οκτωβρίου 2001 που βασίστηκε σε προηγούμενη ανακοίνωση της Επιτροπής σχετικά με το σημαντικό αυτό ζήτημα(1).

4. Η Επιτροπή πιστεύει ότι η προσχώρηση στα συμπεράσματα της Λισσαβώνας αποτελεί τον καλύτερο τρόπο για να συνεχίσει η ευρωπαϊκή οικονομία τη δυναμική και σύγχρονη πορεία της. Συγκεκριμένα, μία έγκαιρη διαδικασία εκσυγχρονισμού και κατάλληλης προσαρμογής στις νέες περιστάσεις θα διασφαλίσει τη ζωτικότητα της ευρωπαϊκής οικονομίας. Η Επιτροπή δεν γνωρίζει να έχει σημειωθεί κάποια οπισθοχώρηση σε θέματα κοινωνικής προστασίας ή συναταξιοδοτικών δικαιωμάτων.

5. Οι Ηνωμένες Πολιτείες έχουν τοψηλότερο μέσο βιοτικό επίπεδο με βάση το κατά κεφαλή ακαθάριστο εγχώριο προϊόν. Οι σχετικές θέσεις των Ηνωμένων Πολιτειών και της Ένωσης, στον τομέα αυτόν, παρέμειναν σταθερές για μεγάλο χρονικό διάστημα(2), παρόλο που οι Ηνωμένες Πολιτείες είχαν ένα μικρό πλεονέκτημα το δεύτερο ήμισυ της δεκετίας του 90. Από αυτό προκύπτει ότι σε θέματα οικονομικής ευημερίας και ποσοστού απασχόλησης οι Ηνωμένες Πολιτείες, τουλάχιστον με βάση τα συγκεντρωτικά μεγέθη, τα κατάφεραν καλύτερα. Ωστόσο, το αμερικάνικο πρότυπο δημιουργει μία σειρά ερωτήματα όσον αφορά την κοινωνική συνοχή. Τα συμπεράσματα της Λισαβώνας θα πρέπει να εξεταστούνπό αυτό το πρίσμα.

6. Η Επιτροπήποστηρίζει ανεπιφύλακτα τα συμπεράσματα του Συμβουλίου της Λισσαβώνας.

(1) COM(2000)580 τελικό.

(2) Βλέπε παράγραφο 2 στη σελίδα 12 των Γενικών Προσανατολισμών Οικονομικής Πολιτικής 2000, COM(2001)105 τελικό.